Document ID: 31997R0340

NEUVOSTON ASETUS (EY) N:o 340/97,
annettu 17 päivänä helmikuuta 1997,
Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ottaa huomioon Itävallan, Suomen ja Ruotsin liittymisasiakirjan,
sekä katsoo, että
odotettaessa, että Viron, Latvian ja Liettuan kanssa tehtyjen vapaakauppasopimusten (1) pöytäkirjaa N:o 2 mukautetaan, annettiin 16 päivänä syyskuuta 1996 Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta neuvoston asetus (EY) N:o 1820/96 (2), jolla ylläpidetään 31 päivään joulukuuta 1996 asti myönnettyjen etuuksien taso ja siten poistetaan mahdolliset kielteiset vaikutukset, joita Uruguayn kierroksen tulosten toteuttamisella voi olla mainittujen maiden yhteisöön suuntautuvalle viennille,
odotettaessa asianomaisten sekakomiteoiden Virolle, Latvialle ja Liettualle antamien parannettujen myönnytysten hyväksymistä, asetuksella (EY) N:o 1820/96 säädettiin uusista väliaikaisista ja autonomisista myönnytyksistä, ja
neuvottelut mainittujen maiden kanssa Eurooppa-sopimusten ja vapaakauppasopimusten muuttamista koskevien pöytäkirjojen tekemiseksi ovat vielä kesken; niin sanotut väliaikaiset pöytäkirjat, jotka käsittävät yksinomaan sopimuksia muuttavien pöytäkirjojen kaupalliset näkökohdat, eivät voi tulla voimaan 1 päivänä tammikuuta 1997; sen vuoksi myönnytyksiä olisi jatkettava autonomisesti 30 päivään kesäkuuta 1997 asti,
ON ANTANUT TÄMÄN ASETUKSEN:
1 artikla
1. Liitteessä I lueteltuihin Liettuasta peräisin oleviin tavaroihin sovelletaan 1 päivästä tammikuuta 30 päivään kesäkuuta 1997 kyseisessä liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II. Alennettujen maatalouden maksuosien osalta sovelletaan liitteen I mukaisia vuosikiintiöitä.
2. Liitteessä III lueteltuihin Latviasta peräisin oleviin tavaroihin sovelletaan 1 päivästä tammikuuta 30 päivään kesäkuuta 1997 kyseisessä liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II. Alennettujen maatalouden maksuosien osalta sovelletaan liitteen III mukaisia vuosikiintiöitä.
3. Liitteessä IV lueteltuihin Virosta peräisin oleviin tavaroihin sovelletaan 1 päivästä tammikuuta 30 päivään kesäkuuta 1997 kyseisessä liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II. Alennettujen maatalouden maksuosien osalta sovelletaan liitteen IV mukaisia vuosikiintiöitä.
2 artikla
Komissio hallinnoi liitteissä I, III ja IV tarkoitettuja kiintiöitä neuvoston asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 (3) mukaisesti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 1997.

Labels: 17
3
6
18
15